Liiklusõnnetuse digiteadet on kasutanud juba...
#000002
Tallinna linna tellimusel tegi osaühing Stratum liiklusuuringu, mille eesmärk oli hinnata Pirita linnaosa jja Viimsi valla arenduste mõju Pirita teel, seda nii suunaga Reidi teele ja Narva maanteele kui ka Pirita poole linnast välja. Samuti analüüsiti võimalikke muutusi liikumisviiside kasutuses ning teedevõrgu arenduse mõju Tallinnas ja naabervaldades, näiteks Pirita teele rajatava ühissõidukiraja, Mustakivi tee pikenduse, Tallinna väikese ringtee jt mõju.
#000004
Eesti autostumise tase kasvab prognoosi kohaselt võrreldes 2019. aastaga 2025. aastaks 5–10% ja samavõrra suureneb see uuringu koostajate hinnangul ka Pirita linnaosas ja Viimsi vallas. Uuringus on prognoositud autokasutuse võimalikke muutusi 2025. aastaks ja 2040. aastaks. Minimaalse stsenaariumi korral autokasutus ei kasva ega vähene, maksimaalse stsenaariumi korral aga autokasutus kasvab 5% võrra. 2040. aastaks on minimaalse stsenaariumi korral prognoositud autokasutuse vähenemine 5% võrra, kuid maksimaalse stsenaariumi korral kasv 10% võrra.
#000006
"Üht võluvitsa piritalaste ja viimsilaste liikumisharjumuste muutmiseks ei ole, kuid paljude tegurite koosmõjul, nagu tänavavõrgu arendus, liikluskorralduse muudatused, ühistransporditeenuse parandamine ja liikumisviiside kasutuse muutused, saab hoida, et liiklus Pirita teel ei pingestuks," sõnas Pirita linnaosa vanem Tõnis Liinat. Ta lisas, et Pirita astub ühte jalga Tallinna liikuvuskava eesmärkidega, mis näeb ette, et 2025. aastal tehakse 50% igapäevastest liikumistest ühissõidukitega, jalgsi või jalgrattaga.
#000007
Uuring toob esile, et olukord võiks lihtsustuda siis, kui peaks realiseeruma trammiliini rajamise idee kesklinnast Piritale ja edasi Viimsisse. See pole aga lühiajalises perspektiivis reaalne. "Lähiaastatel trammid kesklinna ja Viimsi vahel siiski sõitma ei hakka," kinnitas ka linnaosavanem.
#000008
Küll aga võib tema hinnangul mõjutada liikuvusmustrit see, kui liikumisviisid muutuvad mitmekesisemaks ja liikumisvõrgustike kasutamine tõhusamaks. "Silmanähtavalt on suurenenud inimeste arv, kes kasutab Pirita ja kesklinna vahel liiklemiseks jalgratast või mõnda muud kergliiklusvahendit ning lähiajal läheb bussisõit kesklinnast Pirita suunal tänu uuele rajatavale ühissõidukirajale kiiremaks," lisas Liinat.
#000009
Palju mõjutavad liikumiste arvu ja marsruute uute planeeringute alusel rajatavad arendused. "Suurima liiklusmõjuga planeeringud Pirita linnaosas on Regati puiestee 1, 3, 5 kinnistu ja lähiala planeering ning Pirita tee 28 kinnistu ja lähiala detailplaneering. Väiksemate planeeringute, nagu lauluväljaku ja Merivälja tee 80 planeeringu liiklusmõju on tagasihoidlik," märkis Liinat.
#000010
Olemasolev liikluslahendus ja liikuvusmuster, eelkõige siis liikumisviiside kasutuse jagunemine, toimib veel suuremate probleemideta juhul, kui kavandatud Pirita tee ja Merivälja tee arendustest realiseerub ligikaudu kuni 3/4 teadaolevate planeeringute mahust, järeldub uuringust.
#000011
"Uuringus käsitleti ka Mustakivi tee pikenduse rajamist Kose teeni. Modelleerimise tulemuste kohaselt kujuneks Mustakivi tee pikenduse liiklussageduseks tipptunnil ligikaudu 200–300 autot tunnis ja seda kasutaksid eelkõige need liiklejad, kelle sõidu sihtpunkt jääb pigem Lasnamäe piirkonda," nentis Liinat.
#000012
Kõikide stsenaariumide ja perspektiivaastate korral prognoositakse uuringus aga Pirita teel liiklussageduse kasvu võrreldes praeguse olukorraga. "Näiteks kui hommikuse tipptunni ajal sõidab praegu Piritalt kesklinna suunas keskmiselt 1965 sõidukit, siis viie aasta pärast minimaalselt 2259 ja maksimaalselt 2459 sõidukit. 2040. aastal on need arvud vastavalt 2442 ja 2719. Õhtuse tipptunni ajal sõidab kesklinnast Pirita poole 1696 autot, viie aasta pärast aga juba 2039 autot," tõi Liinat näite uuringus kajastuvast prognoosist ja lisas, et praegu on õhtusel tipptunnil Viimsi valla osakaal kesklinnast Pirita poole suunduvas liiklusvoos ligikaudu 2/3.
#000013
Seega seniste kasvutrendide jätkumisel võiks Pirita linnaosa elanike arv kasvada 2025. aastaks keskmiselt 9% võrra ja 2045. aastaks keskmiselt ligikaudu 20% võrra. Seega ulatuks linnaosa elanike arv 2025. aastaks ligikaudu 20 700-ni ja 2045. aastaks ligikaudu 22 700-ni.
#000015
Pirita tee liiklusuuringu tegi inseneribüroo Stratum tänavu kevadel.
#000016
Tallinna lennujaama territooriumil võib alates 24. jaanuarist näha liikumas Auve Tech OÜ autonoomseid sõidukeid, mida kasutatakse Magnetic MRO töötajate ja väikepakkide transportimiseks. Magnetic MRO tarneahela juht Raivo Roolaid kirjeldas innovaatilise koostöö ajendit: „Magnetic MROs otsime pidevalt viise, kuidas teha tööd targemalt ja nutikamalt. Seepärast olemegi koostöös Auve Techi, AS-i Tallinna...
#000021
Teise põlvkonna Hyundai Kona linnamaastur astus Lõuna-Koreas ametlikult püünele. Esialgu kodumaisele turule mõeldud auto ees küsitakse seal 25,4 miljonit woni (praeguse kursi järgi veidi üle 19 000 euro). Põlvkondade vahetuse käigus mudel paisus pisut suuremaks: uue põlvkonna Hyundai Kona pikkus on 4,35 meetrit (+150 mm) ja teljevahe 2,66 meetrit (+60...
#000023
Hiljutine Tokyo autonäitus jäi meelde oma mittestandardsete autode poolest, mis olid loodud nii ametlike autotootjate kui ka tuuningufirmade loominguliste spetsialistide käe läbi. Aga seal leidus ka mitte nii eksootilisi ja säravaid, kuid siiski mitte vähem huvitavaid ja ka praktilisi mudelid. Näiteks üks sellistest oli Jaapani idufirma HW Electro elektriauto Elemo-L....
#000025